Wara li fis-Summit ta' Malta tat-3 ta' Frar 2017 ġiet enfasizzata l-ħtieġa għal rieżami tal-politika ta' ritorn tal-UE, illum il-Kummissjoni qed tkompli l-ħidma tagħha permezz ta' ta' Pjan ta' Azzjoni tal-UE dwar ir-Ritorn imġedded u għadd ta' rakkomandazzjonijiet lill-Istati Membri dwar kif il-proċeduri ta' ritorn isiru aktar effettivi. Il-miżuri proposti mill-Kummissjoni jikkonsistu f'passi prattiċi li jista' jkollhom impatt immedjat. Dawn jiffokaw fuq l-eliminazzjoni ta' lakuni u l-applikazzjoni tar-regoli eżistenti, bir-reqqa u r-realiżmu meħtieġa, biex ikun żgurat li jitwettqu riżultati konkreti, f'konformità mar-rekwiżiti tad-drittijiet fundamentali. Frans Timmermans, l-ewwel Viċi President qal: “Aħna qed naħdmu bis-sħiħ fuq sħubijiet mal-pajjiżi ta' oriġini u dawk ta' tranżitu. Sabiex dan jirnexxi, issa huwa ż-żmien ukoll biex jitjiebu l-proċeduri interni tagħna u jiġi żgurat li l-persuni kollha li ma għandhomx bżonn protezzjoni internazzjonali jintbagħtu lura b'mod uman u b'ħeffa. Irridu nkomplu noffru għajnuna lill-persuni fil-bżonn ta' protezzjoni internazzjonali. Għandna obbligu lejhom, lejn is-sħab tagħna barra l-UE u ċ-ċittadini tagħna, li nkunu nistgħu ngħidu b'mod ċar: meta jkollkom bżonn, se ngħinukom, jekk ma jkunx il-każ, tridu tirritornaw.” Dimitris Avramopoulos, il-Kummissarju għall-Migrazzjoni, l-Affarijiet Interni, u ċ-Ċittadinanza qal: “Irridu nagħtu protezzjoni lil min għandu bżonn, iżda rridu wkoll nibagħtu lura lil dawk li ma jkollhomx id-dritt li jibqgħu fl-UE, f'konformità sħiħa mad-drittijiet fundamentali u l-prinċipju ta' non-refoulement. L-iżgurar li l-migranti irregolari jintbagħtu lura malajr mhux biss ineħħi l-pressjoni minn fuq is-sistemi tal-ażil fl-Istati Membri u jiżgura kapaċità xierqa biex jiġu protetti dawk li jkunu ġenwinament fil-bżonn ta' protezzjoni, iżda fuq kollox se jkun ukoll messaġġ qawwi biex jiġu evitati vjaġġi perikolużi irregolari lejn l-UE. Permezz tal-Pjan ta' Azzjoni u r-Rakkomandazzjoni tal-lum, il-Kummissjoni qed tipprovdi appoġġ lill-Istati Membri fl-isforzi tagħhom biex jitħaffef ir-ritorn, kif mitlub mill-mexxejja tal-UE waqt is-Summit ta' Malta.” Minkejja l-progress fl-implimentazzjoni tal-azzjonijiet skont il-Pjan ta' Azzjoni tal-UE tal-2015 dwar ir-Ritorn, għadha tinħtieġ azzjoni aktar determinata biex jitjiebu b'mod sostanzjali r-rati ta' ritorn. L-isfidi migratorji attwali jirrikjedu li ssir valutazzjoni bir-reqqa ta' kif l-Istati Membri jistgħu jużaw l-istrumenti legali operazzjonali u finanzjarji eżistenti tal-UE għal ritorn b'mod aħjar. Proċeduri aktar rapidi, miżuri aktar b'saħħithom kontra l-ħarba, approċċ multidixxiplinarju mill-awtoritajiet nazzjonali u kooperazzjoni u koordinament aħjar bejn l-Istati Membri kollha kemm huma jistgħu jgħinu biex tiġi żgurata politika ta' ritorn aktar effettiva mingħajr ma jitnaqqsu s-salvagwardji tad-drittijiet fundamentali. Għadd ta' rakkomandazzjonijiet konkreti lill-Istati Membri Il-Kummissjoni llum qed tipprovdi gwida ċara dwar l-azzjonijiet konkreti u immedjati li jistgħu jieħdu l-Istati Membri sabiex il-proċeduri ta' ritorn isiru aktar effettivi meta jimplimentaw il-leġiżlazzjoni tal-UE dwar ir-ritorn. Ir-rakkomandazzjonijiet tal-Kummissjoni huma kompletament konformi mad-drittijiet tal-bniedem internazzjonali u l-prinċipju ta' non-refoulement. Il-Kummissjoni tirrakkomanda li l-Istati Membri: Pjan ta' Azzjoni dwar ir-Ritorn imġedded Il-Pjan ta' Azzjoni dwar ir-Ritorn imġedded jistabbilixxi l-passi li għandhom jittieħdu f'kull stadju tal-proċess ta' ritorn biex jiġu indirizzati l-isfidi ewlenin għar-ritorn kemm fil-livell tal-UE kif ukoll f'kooperazzjoni mal-pajjiżi ta' oriġini u dawk ta' tranżitu. L-azzjonijiet proposti fil-livell tal-UE jinkludu: Sa Diċembru 2017, il-Kummissjoni se tirrapporta dwar il-progress li jkun sar fl-implimentazzjoni tal-Pjan ta' Azzjoni dwar ir-Ritorn imġedded u tar-Rakkomandazzjoni. Sfond Politika ta' ritorn effettiva u umana hija parti essenzjali mill-approċċ komprensiv tal-UE biex tiġi indirizzata l-migrazzjoni u titnaqqas il-migrazzjoni irregolari, kif stabbilit fl-Aġenda Ewropea dwar il-Migrazzjoni ta' Mejju 2015. Id-Direttiva dwar ir-Ritorn daħlet fis-seħħ fl-2010. Din tipprovdi regoli komuni ċari, trasparenti u ġusti għar-ritorn u t-tneħħija ta' migranti residenti b'mod irregolari, l-użu ta' miżuri koerċittivi, id-detenzjoni u d-dħul mill-ġdid, filwaqt li jiġu rispettati bis-sħiħ id-drittijiet fundamentali u tal-bniedem. Il-miżuri tal-lum jiffokaw fuq l-applikazzjoni prammatika ta' dawn ir-regoli eżistenti, u l-Kummissjoni hija lesta biex tniedi reviżjoni tad-Direttiva dwar ir-Ritorn, jekk ikun meħtieġ. F'Settembru 2015, il-Kummissjoni ppreżentat Pjan ta' Azzjoni dwar ir-Ritorn li inkluda 36 azzjoni konkreta biex tittejjeb l-effiċjenza tas-sistema ta' ritorn tal-Unjoni Ewropea. Ħafna minn dawn l-azzjonijiet għadhom għaddejjin jew diġà ġew implimentati. Fil-Konklużjonijiet tal-Kunsill Ewropew ta' bejn l-20 u l-21 ta' Ottubru 2016, l-Istati Membri talbu għal tisħiħ tal-proċessi amministrattivi nazzjonali għar-ritorn. Barra minn hekk, fid-Dikjarazzjoni ta' Malta tal-Kapijiet tal-Istat jew tal-Gvern tat-3 ta' Frar 2017 ġiet enfasizzata l-ħtieġa għal rieżami kritiku tal-politika Ewropea ta' ritorn b'analiżi ta' kif jiġu applikati l-għodod disponibbli fil-livell nazzjonali u tal-Unjoni. Il-miżuri tal-lum għandhom l-għan li jgħinu lill-Istati Membri biex jissodisfaw dawn iż-żewġ obbligi. Ir-riammissjoni hija element ewlieni tal-Qafas ta' Sħubija dwar il-migrazzjoni, ibbażat fuq ir-riżultati, ippreżentat mill-Kummissjoni f'Ġunju 2016 u approvat mill-Kunsill Ewropew f'Lulju 2016, biex l-azzjonijiet u r-riżorsi tal-UE jiġu mmobilizzati u ffokati fil-ħidma esterna tal-UE rigward il-ġestjoni tal-migrazzjoni.http://europa.eu/rapid/press-release_IP-16-4381_en.htm Għal iktar informazzjoni Mistoqsijiet u Tweġibiet: Sitwazzjoni Attwali tar-Ritorn u r-Riammissjoni Rakkomandazzjoni: Ġestjoni tar-ritorn b'mod aktar effettivhttps://ec.europa.eu/home-affairs/sites/homeaffairs/files/what-we-do/policies/european-agenda-migration/20170302_commission_recommendation_on_making_returns_more_effective_en.pdf Komunikazzjoni: Pjan ta' Azzjoni dwar ir-Ritorn Anness għall-Pjan ta' Azzjoni dwar ir-Ritorn Stqarrija għall-istampa: Il-Kummissjoni titlob biex ikun hemm sforzi mġedda fl-implimentazzjoni tal-miżuri ta' solidarjetà skont l-Aġenda Ewropea dwar il-Migrazzjoni